En stor serie af indbrud i villaer har ramt Nordjylland de seneste par dage. Nu vil Nordjyllands Politi gerne have henvendelser fra folk, hvis man oplever noget usædvanligt. 19 indbrud blev anmeldt onsdag, hvor hele syv endda fandt sted på den samme villavej i Frederikshavn. Det får Nordjyllands Politi til at advare borgerne mod de mange indbrud. Se interview med vagtchef ved Nordjyllands Politi, Åge Pedersen, hvor han fortæller, hvad man skal være særligt opmærksom på for at undgå indbrud.
Nordjyllands Politi advarer borgere om de mange villa-indbrud, og opfordrer til, at man kontakter politiet, hvis man oplever noget mistænksomt.